@ipshel
Linux d ij n usistim n usexdem. am netta am Windows, iOS, Android d macOS. Asistim usexdem, netta d ijj n uprugram lxedmet ness: issawal ik macina, issewjad mimurya i ca n uprugram irezzu ad ibda lxedmet ness.
S min ifsussen: asistim usixdem netta illa d bab n taddart. netta (itkellafen) s marra min ḥdajen prugramat nneYni, d marra min iqerrben Yer macina.
Linux aqqa‑t mani ma di dunnect. nzemmer anini, bla Linux wer tilli ddunect mamec ttella rexo. Linux isxeddam marra 500 n supercomputer imezwura ijehden qaɛ. 25 n isiten imezwura di ddunect xeddmen s server n Linux. 96% zi melyun n server i yellan jehden, ssexdamen Linux. Tilifun ni Yarek deg ufus, dagess edssass s Linux.
Linux ibaned deg 1991 x ufus n Linus Torvalds. Awarn-as Netta d Richard Stallman smunen lxedmet nssen s tnayen ssufYend Linux/GNU deg 1992. Sminzi Linux wahdess niY GNU wahdess wallin ca d sistim usexdem. GNU tuYa ixess‑as min Yer‑s Yer Linux. Linux min Yer‑s Yer GNU. zeg lexdenni nitni munen. waxxa neqqar Linux waha. Maca qa nettat d Linux/GNU.
TasYart n Linux deg umihzwar n isistimen usexdem itt-waggen i Desktop niY Laptop. ttrah treni aseggas awarni usseggass. sminzi iwdan bdan ttessnen lemmliḥ i dag‑s di Linux. Linux netta batel. wer xaf‑s txellised walu. Wer yelli ca am Windows itehdajan « License ». Linux wer dagess tiffed la ivirussen, la « malware », wer itabluki, wer tteḥdijid ca kul simana ad tfurmatid.
‑
Linux d tilelli. Tirelli ness tussa‑dd zi tfilusufit n open source. lḥajet ittilin open source telli tcarrec aked yewdan marra. malla neksi Windows, ad t‑naf netta ibelleɛ. nzemmer ad t‑nessexdem waha. Wer nzemmer a nẓer lkud ness izi tid-saqqaren. wer nzemmer a dag‑s neɛdel mamec nxes neccin. Ɛawed wer nzemmer ad t‑nefssar aked ḥed nneYni.
Linux lla. tzemmared ad teẓred lkud i zi t‑xedmen. a dag‑s tbedled mamec texsed cek. Yer‑k lḥeqq ad zzag‑s tegged min texssed bla ma ad tug°ded zi hedd.
« Open source« ‑nni yejjit ad yili netta damezwaru di sikuriti. Minzi iwdan marra di dunniyt zemmaren ad ɛedlen Linux mamec xsen. manayani i yejjin iwdan tmunan mahend ad ɛedlen ifayuten i dag‑s deg usistim.
Tzemmared ad tessahwid Ubuntu i yellan d Linux. ad tessḥarqed di USB. ad zzag‑s txedmed:
Ubuntu: https://ubuntu.com/download/desktop
Mamec Yer tesḥarqed di USB: https://ubuntu.com/tutorials/create-a-usb-stick-on-windows#2-requirements
kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn shn_Mymr eng_Latn